มีอาการครั่นเนื้อครั่นตัวเหมือนจะเป็นไข้ปวดเมื่อยตามตัว
สวัสดีค่ะ อาการไข้ ปวดเมื่อยตามตัว อาจเกิดจาก-ไข้จากการติดเชื้อไวรัสที่ไม่จำเพาะเจาะจง-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดหากมีอาการดังกล่าวไป ควรไปพบแพทย์เพื่อตรวจร่างกายและตรวจเลือดตามระบบนั้นๆเพิ่มเติมค่ะ ส่วนไข้มาลาเรียนั้นมักเป็นไข้สูงเป็นช่วงๆ ขึ้นเป็นรอบๆในระหว่างวัน แต่ไข้จะสูงมาก ปวดหัว อาจมีประวัติการไปเข้าป่า หรืออยู่ในถิ่นระบาดมาลาเรีย เช่นจังหวัดที่เป็นป่าเยอะ เป็นต้น แต่ไม่ใช่สาเหตุของไข้ที่พบได้บ่อยๆทั่วไปค่ะการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อน